Приложение № 2

към [чл. 6](apis://NORM|86481|8|6|/)

**Информация за преценяване на необходимостта от ОВОС**

I. Информация за контакт с възложителя:

1. Име, местожителство, гражданство на възложителя – физическо лице, търговско наименование, седалище и единен идентификационен номер на юридическото лице.

*Иван Андреев - Изпълнителен директор на “АЕЦ Козлодуй” ЕАД*

*Седалище и ЕИК: “АЕЦ Козлодуй” ЕАД, гр.Козлодуй 3321, ЕИК 10651377*2

2. Пълен пощенски адрес: *”АЕЦ Козлодуй” ЕАД, гр.Козлодуй, общ.Козлодуй*

3. Телефон, факс и e-mail: *+359(973) 7-20-20; факс +359 (973) 80591, електронен адрес:* [*document@npp.bg*](mailto:document@npp.bg)

4. Лице за контакти - *Валентин Илиев, Ръководител управление „Качество”*

**I. Резюме на инвестиционното предложение:**

**1. Характеристики на инвестиционното предложение:**

*а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;*

Предмет на инвестиционното предложение е изграждане на нов тръбен кладенец за водоснабдяване за други цели на сградата на КПП „Валята”, която се ползва денонощно от постоянно дислоциран състав на РУ – АЕЦ „Козлодуй” (11бр. служители). Водата ще се използва за обслужване на санитарните помещения.

За питейни нужди ще се осигурява бутилирана минерална вода от търговската мрежа.

Захранването с вода за водоснабдяване за други цели на сградата на КПП „Валята”, се предвижда да се осъществи от нов сондаж с дълбочина около 40 м.

Сондажът ще се ситуира в терен собственост на “АЕЦ Козлодуй” ЕАД - имот № 218 от КВС на с. Хърлец. Необходимото количество вода е 6 m3 за денонощие.

Отпадъчните води от дейностите на 11 служители ще се заустват в съществуваща водоплътна изгребна яма. Отпадъчните води от ямата периодично ще се извозват в Пречиствателен комплекс за отпадъчни води на „АЕЦ Козлодуй” ЕАД.

*б) взаимовръзка и кумулиране с други съществуващи и/или одобрени инвестиционни предложения;*

Няма

*в) използване на природни ресурси по време на строителството и експлоатацията на земните недра, почвите, водите и на биологичното разнообразие;*

По време на строителството ще се използват строителни материали – бетон, кабели, PVC тръби и др.

По време на строителството и експлоатацията, за питейни нужди ще се използва бутилирана вода от търговската мрежа.

По време на експлоатация ще се използват подземни води за водоснабдяване за други цели, чрез изградения нов тръбен кладенец.

Необходимото количество вода е 6 m³ на денонощие.

*г) генериране на отпадъци – видове, количества и начин на третиране, и отпадъчни води;*

Отпадъците от строителните дейности в периода на строителството са земни маси, бетон и др.

Третирането и транспортирането на отпадъците от строителните дейности ще се извършва от Изпълнителя на строежа, въз основа на писмен договор с Възложителя, в съответствие с изискванията на Закона за управление на отпадъците и плана за управление на отпадъците по чл.11, ал.1 от ЗУО и вътрешните документи на “АЕЦ Козлодуй” ЕАД.

Отпадъчните води от дейностите на 11 служители ще се заустват в съществуваща водоплътна изгребна яма с координати:

N: 43° 44′ 02.96600″

E: 23° 49′ 01.72700″

Отпадъчните води от ямата периодично ще се извозват в Пречиствателен комплекс за отпадъчни води на „АЕЦ Козлодуй” ЕАД.

*д) замърсяване и вредно въздействие; дискомфорт на околната среда;*

Не се очаква замърсяване, вредно въздействие и дискомфорт на околната среда.

*е) риск от големи аварии и/или бедствия, които са свързани с инвестиционното предложение;*

Необходимите мерки за намаляване риска от аварии и инциденти по време на строителството ще бъдат подробно описани в части ПБЗ и ПБ на работния проект. При възникване на евентуални аварии в процеса на експлоатация ще се процедира съгласно действащите в „АЕЦ Козлодуй” ЕАД инструкции.

*ж) рисковете за човешкото здраве поради неблагоприятно въздействие върху факторите на жизнената среда по смисъла на* [*§ 1, т. 12 от допълнителните разпоредби на Закона за здравето*](apis://Base=NARH&DocCode=40426&ToPar=Par1_Pt12&Type=201/)*.*

Няма.

**2. Местоположение на площадката, включително необходима площ за временни дейности по време на строителството.**

Новият сондажен кладенец ще бъде ситуиран в района на имот № 218 от КВС на с. Хърлец и е със следните координати:

N: 43° 44′ 04,58018″

E: 23° 48′ 59, 73371″

Имотът е собственост на “АЕЦ Козлодуй” ЕАД.

**3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от** [**приложение № 3 към ЗООС**](apis://Base=NARH&DocCode=40197&ToPar=Ann3&Type=201/)**.**

Предмет на инвестиционното предложение е изграждане на нов тръбен кладенец за водоснабдяване за други цели на сградата на КПП „Валята”. Водата ще се използва за обслужване на санитарните помещения.

За питейни нужди ще се осигурява бутилирана минерална вода от търговската мрежа.

Захранването с вода за водоснабдяване за други цели на сградата на КПП „Валята”, се предвижда да се осъществи от нов сондаж с дълбочина около 40 м.

Сондажът ще се ситуира в терен собственост на “АЕЦ Козлодуй” ЕАД - имот № 218 от КВС на с. Хърлец. Необходимото количество вода е 6 m3 за денонощие.

Не се предвижда съхранение и работа с опасни химични вещества по време на и след реализация на ИП.

**4. Схема на нова или промяна на съществуваща пътна инфраструктура.**

Инвестиционното предложение не води до промяна на съществуващата пътна инфраструктура.

**5. Програма за дейностите, включително за строителство, експлоатация и фазите на закриване, възстановяване и последващо използване.**

За реализацията на ИП ще бъдат ще бъдат изпълнени следните дейности:

* Изготвяне на работен проект;
* Одобряване на работния проект и издаване на разрешение за строеж;
* Изпълнение на строително – монтажни работи със съответните изпитвания;
* Приемане и въвеждане в експлоатация на строежа, съгласно ЗУТ.

**6. Предлагани методи за строителство.**

За реализацията на ИП ще се изпълнят следните дейности: направа на стоманобетонова площадка с отвор за сондиране, сондиране на определен диаметър и метраж съгласно геоложки проект, монтиране РЕ тръба с определен диаметър съгласно хидроложки проект, направа на дренажна глава, задтръбна циментизация над дренажната глава, монтаж на стоманобетонова монтажна шахта с изолиран капак, монтаж на потопяема помпа, хидрофор и автоматика съгласно ВиК проект.

**7. Доказване на необходимостта от инвестиционното предложение.**

Изграждането на нов тръбен кладенец за водоснабдяване за други цели на сградата на КПП „Валята” е необходимо, поради невъзможност за захранване от ВиК мрежата.

**8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.**

Имотът, предмет на инвестиционното предложение се намира на 1420 м от Защитена зона по Директива за птиците с име „Златията” и код BG0002009, на 3320 м от Защитена зона по директивата за местообитанията с име „Река Огоста” и код BG0000614 и на 3070 м от Защитена зона по директивата за местообитанията с име „Острови Козлодуй” и код BG0000533.

В близост до ИП няма разположени обекти, подлежащи на здравна защита.



**9. Съществуващо земеползване по границите на площадката или трасето на инвестиционното предложение.**

Съгласно специализираната кадастрална карта и по картата на възстановената собственост на с. Хърлец територията, на която се предвижда изграждане на водовземното съоръжение е „производствена зона” (за електропроизводство и съпътстващи дейности) и е част от имот № 218 от КВС на с. Хърлец.

**10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.**

Имотът, предмет на ИП не попада в границите на защитени територии по смисъла на Закона за защитените територии, както и в защитени зони по смисъла на ЗБР. Най – близко разположените защитени зони са: BG 0000614 „Река Огоста” и BG 0000533 „Острови Козлодуй” за опазване на природните местообитания и на дивата флора и фауна, включени в списъка от защитени зони, приет от Министерски съвет с Решение № 122/02.03.2007 г., изменен с РМС № 811/16.11.2010 г.

В района на ИП няма определени санитарно – охранителни зони (СОЗ) по реда на Наредба 3 /16.10.2000 г. за условията и реда за проучване, проектиране, утвърждаване и експлоатация на санитарно-охранителните зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди. Няма налични съоръжения за питейно водоснабдяване без определени СОЗ.

**11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).**

Инвестиционното предложение предвижда изграждане на нов тръбен кладенец и водопровод от него до сградата на КПП „Валята” за водоснабдяване за други цели (за обслужване на санитарните помещения).

Реализирането и експлоатацията на ИП не е свързано с добив на строителни материали, добив и пренасяне на енергия, жилищно строителство.

**12. Необходимост от други разрешителни, свързани с инвестиционното предложение.**

Строежът подлежи на съгласувателен и разрешителен режим, съгласно Закона за устройство на територията (ЗУТ) и Закона за водите (ЗВ).

**II. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:**

**1. съществуващо и одобрено земеползване;**

**2. мочурища, крайречни области, речни устия;**

**3. крайбрежни зони и морска околна среда;**

**4. планински и горски райони;**

**5. защитени със закон територии;**

**6. засегнати елементи от Националната екологична мрежа;**

**7. ландшафт и обекти с историческа, културна или археологическа стойност;**

**8. територии и/или зони и обекти със специфичен санитарен статут или подлежащи на здравна защита.**

Местоположението на инвестиционното предложение няма да окаже отрицателно въздействие върху нестабилните екологични характеристики на географския район.

**III. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:**

**1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.**

По време на строителството се очаква краткотрайно, локално въздействие върху ландшафта, свързано с изкопните дейности.

Възможни са краткотрайни въздействия от шум, вибрации и прах по време на строителните дейности.

Не се очаква въздействие върху минералното разнообразие, биологично разнообразие и културно наследство.

В непосредствена близост няма защитени зони, местности и обекти от историческо или културно значение.

Не се очаква въздействие върху хората и тяхното здраве.

По време на експлоатация, водовземането от подземни води ще се осъществява, съгласно условията на разрешителното за водовземане от подземни води, което ще бъде издадено в съответствие с разпоредбите на ЗВ.

**2. Въздействие върху елементи от Националната екологична мрежа, включително на разположените в близост до инвестиционното предложение.**

Не се засягат защитени територии и територии за опазване на обектите от културното наследство.

**3. Очакваните последици, произтичащи от уязвимостта на инвестиционното предложение от риск от големи аварии и/или бедствия.**

Необходимите мерки за намаляване риска от аварии и инциденти по време на строителството ще бъдат подробно описани в части ПБЗ и ПБ на работния проект. При възникване на евентуални аварии в процеса на експлоатация ще се процедира съгласно действащите в „АЕЦ Козлодуй” ЕАД инструкции.

**4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).**

Въздействието в резултат на изграждането ще е временно и краткотрайно.

**5. Степен и пространствен обхват на въздействието – географски район; засегнато население; населени места (наименование, вид – град, село, курортно селище, брой на населението, което е вероятно да бъде засегнато, и др.).**

Обхвата на въздействието ще бъде ограничен, в рамките на района на КПП „Валята”.

**6. Вероятност, интензивност, комплексност на въздействието.**

Вероятност от поява на въздействие се очаква в процеса на строителството, свързана с ландшафта, предвид изграждане на сондажния кладенец.

**7. Очакваното настъпване, продължителността, честотата и обратимостта на въздействието.**

Въздействието в резултат на изграждането ще е временно.

**8. Комбинирането с въздействия на други съществуващи и/или одобрени инвестиционни предложения.**

Няма.

**9. Възможността за ефективно намаляване на въздействията.**

В резултат от реализирането на ИП не се очакват да настъпят отрицателни въздействия върху околната среда.

**10. Трансграничен характер на въздействието.**

Не се очаква трансгранично въздействие.

**11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.**

В резултат от реализирането на ИП не се очакват да настъпят отрицателни въздействия върху околната среда. Водовземането от подземни води ще се осъществява в съответствие с условията на разрешителното, което ще бъде издадено по реда на глава IV от Закона за водите. Ще се осигури монтиране/изграждане на устройство за измерване на ползваните водни количества, включително и устройство за измерване на водното ниво.

**V. Обществен интерес към инвестиционното предложение.**

В изпълнение на чл. 4, ал. 2 от Наредбата за условията и реда за извършване на оценка на въздействието върху околната среда (Наредба за ОВОС, ДВ, бр. 25/2003 г., изм. и доп.), едновременно с уведомяването на компетентния орган по ал. 1 от Наредбата за ОВОС, „АЕЦ Козлодуй” ЕАД информира писмено и засегнатата общественост, като обяви инвестиционното предложение на интернет страницата си (на 13.09.2018 г.), както и чрез средствата за масово осведомяване (в-к „Враца днес” – бр. 60 от 14.09.2018 г.).

„АЕЦ Козлодуй” ЕАД уведоми писмено и кмета на община Козлодуй и кмета на с. Хърлец, които от своя страна обявиха инвестиционното предложение на интернет страницата си (ако има такава), както и на общественодостъпно място за достъпа до информацията и за изразяване на становища от заинтересовани лица.

В резултат на осигурения 14 – дневен обществен достъп, до уведомлението за ИП няма постъпили становища/ възражения/ мнения и др. от заинтересовани лица/ организации, за което е уведомен и компетентния орган.